**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Inglise keel** |
| Õppekavarühm: *(täiendus- koolituse standardi järgi)* | Isikuareng |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.* **Sihtrühm:** Metsandus-, maastikuehituse- ja loodusturismi valdkonna ettevõtete töötajad või tööle asuvad inimesed, kes soovivad oma inglise keele oskust parandada ja täiustada, et suuta pakkuda inglise keelsele kliendile parimat teenindust.Grupi suurus: 10**Õppe alustamise nõuded:** Inglise keele oskus A2/B1 tasemel. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.* * mõistab lihtsat erialast teksti;
* koostab igapäevatööga seotud erialaseid tekste;
* vestleb lihtsates igapäevastes tööalastes situatsioonides;
* mõistab ja kasutab suulisel suhtlemisel teenindus- ja bürootööalast võõrkeelset terminoloogiat.
 |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*Bürootöötaja, tase 4 kutsestandard B.2.2 Sise- ja välisklientide teenindamine |
| **Põhjendus.** *Tuua põhjendus* *koolituse sihtrühma ja õpiväljundite valiku osas.* OSKA COVID-19 eriuuringus on öeldud, et erinevate valdkondade piiriülese liikumise ja teiste piirangute tõttu on ettevõtlusvabadus olnud tugevalt piiratud ning palju asju on viidud kontaktivabaks/digitaalseks, kuid nende kasutamine ja info nõuab suulisi või kirjalikke selgitusi klientidele (eriti majutus-ja toitlustusettevõttes) ning valdkonna töötajatel häid kompleksoskuseid (sh võõrkeele oskust heal tasemel). Õppekava toetab ka teistest valdkondandest (nt jaekaubandus) vabanenud inimeste ümbersuundumist muule tööle, aidates parandada nende inglise keelset kommunikatsioonioskust, hoolimata edasisest tööst. Õpiväljundid on seotud õppekava sisu ja eesmärgiga. Õpetusega taotletakse, et õppija mõistab lihtsat mõttevahetust, suhtleb võõrkeelt kõnelevate ettevõtte külastajatega (sh kaugsuhtluses) ja edastab oma erialases töös suulist ja kirjalikku infot. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides:  | **60** |
| Kontaktõppe maht akadeemilistes tundides: | **60** |
|  sh auditoorse töö maht akadeemilistes tundides: *(õpe loengu, seminari või muus koolis määratud vormis)* | **60** |
|  sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*)  | **0** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.* **Õppe sisu:** ● Grammatika põhireeglid;● E-kirjade kirjutamine. Etiketi- ning viisakusnõuded; ● Suhtlussituatsioonid ettevõttes. Telefonivestlus; ● Metsandus-, maastikuehituse- ja loodusturismi valdkonna klienditeeninduses sõnavara;● Viisakusväljendite kasutamine;● Kliendi küsimustele vastamine, teenindamine, toodete ja teenuste soovitamine;● Tellimuste vastu võtmine, kirjade registreerimine, arvete koostamine; ● Kultuurilisest taustast tulenevad eripärad klientidega suhtlemisel.**Õppekeskkonna kirjeldus:** Tänapäevase esitlustehnikaga klassiruum. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.* Osaletud on vähemalt 70% ulatuses kontakttundides.Hinnatakse kirjaliku situatsioonülesande lahendamist (vastamine kliendi pöördumisele). Hindamine on mitteeristav. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.***Reet Ainsoo** – Luua Metsanduskooli vanemõpetaja (inglise keel) |

**Õppekava koostaja:** Kairit Reiman, koolituskeskuse juht kairit.reiman@luua.ee